《挽陈翼所总戎邑人 其三》
明代·尹守衡

李家貔虎尽称雄，燕颔曾推贺总戎。今日尽同囚首辈，何人得总美髯公。

沈沙赤血应成碧，丽日丹衷直贯虹。我欲招魂何处觅，鹤归华表月明中。

作者简介：尹守衡，字用平。东莞人。明神宗万历十年（一五八二）举人，署清溪教谕，官至赵府审理。辞归。有《史窃》、《懒庵集》。年八十三卒。清温汝能《粤东诗海》卷三八有传。